Tórshavnar kommuna er í ferð við at uppbyggja eina rakstrarstøð, ið tekur sær av øllum rakstrar viðurskiftum í okkara støðugt vaksandi kommunu. Rakstrarstøðin verður tann útinnandi eindin hjá Tórshavnar kommunu, ið tekur sær viðlíkahaldi av vegum, kantsteinum, gøtuljósum, kloakkum, vatnleiðingum og grønum umráðum. Harumframt kemur reinhaldið, vetrartænastan og rottutýnan eisini til at virka undir rakstrarstøðini. Í hesum sambandi mangla vit ein starvsfelaga, ið kann taka sær av og røkta niðanfyri standandi ábyrgdarøki: Viðgera innkomin mál og seta í verk tær verkætlanir ið hoyra til títt ábyrgdarøki Hava eftirlit og tryggja at verkætlanir halda tær tíðarfreistir ið eru settar og, eftir besta førimuni, tryggja at teir fíggjarligu karmarnar ið eru settir halda Taka sær av samskifti og fundir, við umsiting, um loyvir o. a. í samband við verkætlanir og/ella rakstrar relateraði arbeiðsviðurskifti Størri bíleggingar í samband við verkætlanir, eftirlit, samskifti og fundir við arbeiðsformenn Avgreiða arbeiðstímar FØRLEIKAR OG VÆNTAN Tú ert helst byggiverkfrøðingur, byggifrøðingur, byggiteknikari, ella hevur aðra viðkomandi útbúgving LEGGJA VEKT Á, MEN IKKI EITT KRAV AT TÚ: ert diplomatisk/-ur ert proaktiv/-ur sært møguleikar í mun til forðingar, og ert virkin til sjálvstøðugt at loysa teir trupulleikar ið kunnu stinga seg upp ið tí dagliga arbeiðinum hevur royndir innan fyri rakstur og viðlíkahald Vit bjóða eitt gott og mennandi arbeiðspláss, har vit hava nógvar bóltar í luftini, hava góðan felagsskap og raðfesta eitt gott samstarv høgt. Tú kemur sjálv/ur til at tilrættisleggja tín dag, har fundir og eftirlit við formenn kemur at verða partur av tínum gerandisdegi. Hevur hetta tín áhuga, so kanst tú senda umsókn, saman við niðanfyri standandi skjølum. SETANARVIÐURSKIFTI Løn og aðrar treytir verða sambært avvarðandi sáttmála. UMSÓKN Umsókn við CV, útbúgvingarprógvum og øðrum viðkomandi skjølum skulu vera okkum í hendi í seinasta lagi 23. september 2019 klokkan 8.00. Umsóknirnar skulu sendast við telduposti til torshavn @ torshavn. fo og merkjast „Byggileiðari til rakstrarstøðina“. Meira fæst at vita um starvið við at venda sær til Tóra Bendtsen, rakstrarleiðara, á telefon 288658 ella 302010.